Fuoron sozmesos por os alemans en l'anyo 928. En 1002 o suyo territorio fue ocupau por Polonia. En 1368 pasó a fer part d'as posesions d'a corona de Bohemia. Como totz os pueblos eslavos d'a zona fuoron afectaus por a expansión alemana ta l'este u Ostsiedlung. En o sieglo XIV a mayoría d'os eslavos de l'Elba u vendos ya s'heban chermanizau, de fueras d'os polabos d'a redolada de Hannover (que encara existiban en o sieglo XVIII), y d'os sorabos. En a Edat Meya os sinyors feudals alemans no deixaban a los siervos sorabos que deixasen as suyas aldeyas y emigrasen t'as ciudatz. En 1635 Lusacia fue cedida a Saxonia, y dimpués d'as guerras napolionicas pasó a fer part de Prusia.